БІЯГРАФІЧНАЯ ДАВЕДКА

Алесь Пісьмянкоў нарадзіўся 25 лютага 1957 года ў вёсцы Бялынкавічы Касцюковіцкага раёна на Магілёўшчыне.

У 1980 годзе скончыў філалагічны факультэт Бсларускага дзяржаўнага універсітэта імя У. I. Леніна. Працаваў у Касцюковіцкай раённай газеце, штотыднёвіку "Літаратура і мастацтва", у часопісе "Полымя", сакратаром Саюза пісьменнікаў Беларусі. Цяпер — галоўны рэдактар штотыднёвіка "Літаратура і мастацтва".

Першыя всршы надрукаваў у 1973 годзе ў Касцюковіцкай раённай газеце.

Выйшлі кнігі паэзіі "Белы Камень" (1983), "Чытаю зоры" (1988), "Заўзятары" (1993), "Планіда" (1994), "Ласуны-веселуны" (1996), "Вершы" (1997), "Журавель над студыяй" (1998).

Вельмі трапна заўважыў крытык Барыс Бур'ян пра творчасць А. Пісьмянкова: "Паэту ўласціва ёмістае мысленно; ён піша лапідарна, не дазваляе ніякай расплывістасці ў словах і радках.

Музыка лірыкі...

Калі яна працінае верш А. Пісьмянкова, яе плынь адлюстроўвае нават самыя далікатныя пачуцці ў люстры па-майстэрску выкананага мадрыгала. Не, я не перабольшваю, калі кажу: "па-майстэрску".

Асобныя творы паэта перакладаліся на рускую, украінскую, балгарскую, польскую мовы.

Некаторыя вершы Алеся Пісьмянкова кампазітары Уладзімір Буднік, Юрась Багаткевіч, Уладзімір Дамарацкі, Алег Чыркун паклалі на музыку.

Алесь Пісьмянкоў — лаўрэат прэміі Ленінскага камсамола Беларусі, Літаратурнай прэміі імя Аркадзя Куляшова.

Краніца:

Біяграфічная даведка // Пісьмянкоў, А. Я не памру, пакуль люблю : выбранае / Алесь Пісьмянкоў. — Мінск : Мастацкая літаратура, 2000. — с 312.